මීගමුව සමෘද්ධි පදිංචි විවාහක කාන්තාවක් විසින් ඉකුත් දිනක කරන ලද පැමිනිල්ලකට අනුව අනුව  සැකකරු පවත්වගෙන ගිය  ජංගම දුරකථන අලුත්වැඩියා කරනු ලබන ආයතනයක් තුළ තිබු  පරිඝණක යන්ත්‍රයක්, ජංගම දුරකථනයක්, ලැගුම්හලක පුද්ගල නම් සහ ලිපින සටහන් පොතක් නඩු භාණ්ඩ ලෙස අත්අඩංගුවට ගනු ලැබු බව පොලීසිය කියා සිටිනවා.පැමිනිල්ලේ සදහන් පරිදි සිද්ධිය මෙසේයි.මීගමුවේ ප්‍රධාන බස්නැවතුම්  පළහි පවත්වාගෙන ගිය  ජංගම දුරකථන අලුත්වැඩියා කරනු ලබන ආයතනයක් විසින් වටිනා ජංගම දුරකථන ඇපයට තබාගෙන  මුදල් ලබා දෙන බව ලද තොරතුරකට අනුව ඉකුත් දිනක එහි ගොස් තිබු පැමිනිලිකාරිය විසින් අදාල ආයතන හිමිකරුට තම වටිනා ජංගම දුරකථනය ඇපයට තබා රුපියල් දෙදහසක් ලබා ගෙන තිබෙනවා.පසුව දින කීපයකින් ලබා ගත් මුදල් නැවත  ගෙවා ජංගම දුරකථනය බේරාගැනීමට කාන්තාව පැමිනි අවස්ථාවේදි සැකකරු පවසා ඇත්තේ කාන්තාව සහ වෙනත් පුද්ගලයෙකු සමග ලිංගික ඇසුරක් පවත්වන අවස්ථා ඇතුලත් දර්ශණ සහිත ඡයාරූප මෙම ජංගම දුරකථනයේ තිබු බවත් ඒවා තමන්ගේ ජංගම දුරකථනයට සහ පරිඝණකයකට ගබඩා කර ඇති  බවත් එම ඡායාරූප අන්තර්ජාලයට නොයවා මකා දැමීමට නම් තමන් සමග කාමරයකට යායුතු බවයි.එසේ පවසමින් පැය කිපයක් රදවා තබාගනිමින් බිය වද්දා ලිංගික අල්ලසක් ඉල්ලු බව පැමිණිල්ලේ සඳහන්.